Dávid a ngákɔ́bɔ ai Ǹtondôbə bibúg yǎ é dzīá dzī, ámōs Ńtondôbə a ngákode nyé á mɔ́ míńzízíŋ míe mísə ai á mɔ́ mə́ Sául. 2Nyé nâ: “Ǹtondôbə a nə ǹkóm wáma, m̀fim wáma ai ǹkode wama, 3Zambá wama masɔbɔ ábə̄ nyé a nə ǹkóm wáma, éběn dzáma, ekpəlé mədɔ dzáma, ǹkum wáma, ekə m̀bíl dzáma, ǹnyii wama, wayi ma kode á mɔ́ míńyóyɔ́g. 4A yəan ai mod olugú ! Mə ngálóé Ńtondôbə, mə kodébán á mīńzízíŋ myáma, 5məndím yā áwū mə́ ngáboman ma á nyɔ́l á kpág, ndón yā óswé Belial é ngáyádan ma, 6məvɔ́d yǎ tolendǒŋ mə́ ngádíŋan ma á nyɔ́l, məlám mə́ áwú mə́ kɔ̄kɔ̄lán ma ósū. 7Ńdɔ mə ngálóe Ǹtondôbə a miǹdzǔg myáma, ńdɔ mə ngálɔ́ŋ Zāmbá wama. Ńdɔ a ngáwóg kíŋ dzama êtɔbɔgɔ dzíé; ǹtad wáma ó ngákə kwí á mə̄lɔ́ móé. 8Ńdɔ̄ á sí ē ngálígidan, ě nyaŋabǎn fə; mətín mə́ yób mə́ ngatigidan mə́ ngabúgī fə ású ólún wóé. 9Otsída ó ngákwí nyē á dzwé, ndóan ě ngayɔ́ŋ nyē ânyu e bələ́ mâg mə́ yóŋo miǹkabag. 10Ńdɔ a ngávid bibás bí yób a suzú á sí, afǐb ńkúd á yālá nyē á məkǒl á sí. 11Ńdɔ a ngábɛ́d á ékālíg kērúbim á yób ǎ ngayə́lə, ǎ ngayəb á məfǎb mə́ évúndu. 12Ńdɔ̄ a ngávəŋan díbi ǹtóm wóé, ebə̌m dzíé, díbī mə́ndím, miǹkúd miǹkúd !